CELEX: 32017R2056
Language: el
Date: 2017-08-22 00:00:00
Title: Κατ' εξουσιοδότηση κανονισμός (ΕΕ) 2017/2056 της Επιτροπής, της 22ας Αυγούστου 2017, για την τροποποίηση του κατ' εξουσιοδότηση κανονισμού (ΕΕ) αριθ. 522/2014, που συμπληρώνει τον κανονισμό (ΕΕ) αριθ. 1301/2013 του Ευρωπαϊκού Κοινοβουλίου και του Συμβουλίου, όσον αφορά τους λεπτομερείς κανόνες σχετικά με τις αρχές για την επιλογή και τη διαχείριση των καινοτόμων δράσεων στον τομέα της αειφόρου αστικής ανάπτυξης που υποστηρίζονται από το Ευρωπαϊκό Ταμείο Περιφερειακής Ανάπτυξης

11.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 294/26
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2017/2056 ΤΗΣ ΕΠΙΤΡΟΠΉΣ
   της 22ας Αυγούστου 2017
   για την τροποποίηση του κατ' εξουσιοδότηση κανονισμού (ΕΕ) αριθ. 522/2014, που συμπληρώνει τον κανονισμό (ΕΕ) αριθ. 1301/2013 του Ευρωπαϊκού Κοινοβουλίου και του Συμβουλίου, όσον αφορά τους λεπτομερείς κανόνες σχετικά με τις αρχές για την επιλογή και τη διαχείριση των καινοτόμων δράσεων στον τομέα της αειφόρου αστικής ανάπτυξης που υποστηρίζονται από το Ευρωπαϊκό Ταμείο Περιφερειακής Ανάπτυξης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1301/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με το Ευρωπαϊκό Ταμείο Περιφερειακής Ανάπτυξης και για τη θέσπιση ειδικών διατάξεων σχετικά με τον στόχο «Επενδύσεις στην ανάπτυξη και την απασχόληση» και για την κατάργηση του κανονισμού (ΕΚ) αριθ. 1080/2006 (1), και ιδίως το άρθρο 8 παράγραφος 3,
   Εκτιμώντας τα ακόλουθα:
   
               (1)
            
            
               Ο κατ' εξουσιοδότηση κανονισμός (ΕΕ) αριθ. 522/2014 της Επιτροπής (2) προβλέπει ότι οι αστικές καινοτόμες δράσεις πρέπει να υλοποιούνται εντός μέγιστης περιόδου τριών ετών. Ωστόσο, ενδέχεται να χρειάζεται μεγαλύτερο χρονικό διάστημα, ώστε οι αστικές αρχές να έχουν τη δυνατότητα να πραγματοποιήσουν ολοκληρωμένες δοκιμές για όλες τις πτυχές των προτεινόμενων καινοτόμων λύσεων, να συλλέξουν τα αποτελέσματα και να διασφαλίσουν τη δυνατότητα μεταβίβασης των λύσεων σε άλλες αστικές αρχές στην Ένωση.
            
         
               (2)
            
            
               Ως εκ τούτου, για να υπάρχει αρκετός χρόνος για την πλήρη υλοποίηση σύνθετων καινοτόμων λύσεων, ώστε να αποκομιστεί η πλήρης πρόσθετη αξία που ενέχουν οι καινοτόμες δράσεις, το χρονοδιάγραμμα που προβλέπεται στον κατ' εξουσιοδότηση κανονισμό (ΕΕ) αριθ. 522/2014 θα πρέπει να επεκταθεί κατά ένα έτος.
            
         
               (3)
            
            
               Επομένως, ο κατ' εξουσιοδότηση κανονισμός (ΕΕ) αριθ. 522/2014 θα πρέπει να τροποποιηθεί αναλόγως.
            
         
               (4)
            
            
               Για να διασφαλιστεί ότι η τροποποίηση του κατ' εξουσιοδότηση κανονισμού (ΕΕ) αριθ. 522/2014 θα εφαρμοστεί στο πλαίσιο της επόμενης πρόσκλησης υποβολής προτάσεων, η οποία έχει προγραμματιστεί για τον Δεκέμβριο του 2017, ο παρών κανονισμός θα πρέπει να αρχίσει την ισχύει την επομένη της δημοσίευσής του,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 2 του κατ' εξουσιοδότηση κανονισμού (ΕΕ) αριθ. 522/2014, η παράγραφος 6 αντικαθίσταται από το ακόλουθο κείμενο:
   
      «6.   Κάθε καινοτόμος δράση θα υλοποιείται εντός μέγιστης περιόδου τεσσάρων ετών».
   
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Αυγούστου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 347 της 20.12.2013, σ. 289.
   
      (2)  Κατ' εξουσιοδότηση κανονισμός (ΕΕ) αριθ. 522/2014 της Επιτροπής, της 11ης Μαρτίου 2014, που συμπληρώνει τον κανονισμό (ΕΕ) αριθ. 1301/2013 του Ευρωπαϊκού Κοινοβουλίου και του Συμβουλίου, όσον αφορά τους λεπτομερείς κανόνες σχετικά με τις αρχές για την επιλογή και τη διαχείριση των καινοτόμων δράσεων στον τομέα της αειφόρου αστικής ανάπτυξης που υποστηρίζονται από το Ευρωπαϊκό Ταμείο Περιφερειακής Ανάπτυξης (ΕΕ L 148 της 20.5.2014, σ. 1).